google/wiki40b huggingface dataset:
Coptomia

Utseende

Middelsstore, blanke gullbasser, svært variable i fargen. Noen er metallisk fargede, de fleste ikke. "Snuten" (clypeus) er noe forlenget med en dyp innskjæring i midten. Hos noen arter er oversiden kledt med oppstående hår, men de fleste er glatte. Dekkvingene har tydelige punktrader, og er tydelig innsnevret bak "skuldrene" slik at disse er ganske markerte.

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar og Mauritius.
Jadekeiseren

Jadekeiseren eller Yudi (kinesisk: 玉帝, pinyin: Yù Dì) er i folkelig kinesisk mytologi og religion (taoisme, og forsåvidt i folkelig konfucianisme) Himmelens hersker. Yudi har et stort hoff med mange ministre som regulerer menneskenes forehavender.
Jadekeiser dyrkes som gud og går for å være Himmelens høyeste prinsipp. Alle etterfølgende kinesiske keisere betraktet seg som sønner av Yu Di (Himmelsønner). Yu var ifølge legendene den første keiser av det mytiske Xiadynastiet. Han er den sjette av Kinas mytiske urkeisere, som alle æres som kulturheler og brunnleggere av den kinesiske sivilisasjon.

Dyrkelse

Jadekeiserkulten ble særlig fremmet på 1000-tallet under Songdynastiet. Da ble det bygd mange templer og palasser til hans ære, og det var da han ble elevert til gudeskarens høygud. Han fremstilles gjerne sittende på sin trone i keiserlige dragegevandter, med en seremonitavle i hånden. Jadekeiseren er en av de tre rene (San-ch'ing) som bebor de tre rene himler. Han er etterfølger av den femte mytiske keiser, Shun.
Aerenica

Utseende

En middelsstor, spinkel, lyst brunaktig trebukk. Kroppsformen er ganske langstrakt.

Utbredelse

Arten er utbredt i Brasil, Paraguay og Argentina.
Svenska idrottsgalan 2013

Svenska idrottsgalan 2013 ble avholdt i Globen den 14. januar 2013. Dette var svensk idretts hedring av de beste idrettsutøverne i 2012 .
Górnik Zabrze

Storhetstid

Mellom 1985 og 1988 vant Gornik fire mesterskap fortløpende.
I 1994 prøvde Gornik å gjenvinne gulle, men i den siste kampen mot Legia Warszawa spilte Gornik 1-1, og dermed gikk gullet til Legia. Det samme året spilte Gornik den siste kampen i Europacupen, der de tapte for Admira Wacker Wien.
Våren 2007 fikk Gornik en ny sponsor – det tyske forsikringsbyrået Allianz. Flere nye spillere ble kjøpt (sammen med Brzeczek og Tomasz Hajto).
Dimitar Radev

Utdanning og yrkeskarriere

Radev har en mastergrad i samfunnsøkonomi fra University of National and World Economy i Sofia, og har et fellowship ved Georgetown University i Washington. 
Fra 1980 til 1992 hadde han ulike stillinger innen politikken, bl.a. avdelingsleder i finansdepartementet, kabinettet (Council of Ministers) og finans- og planleggingsdepartementet. Fra 1992 til 2001 var han visefinansminister i seks bulgarske regjeringer på rad. Deretter var han assistent for administrerende direktør i Det internasjonale pengefondet (IMF) i to år, fram til 2003, før han jobbet videre i IMF, som rådgiver innen offentlig finans. I 2006 ble han seniorøkonom i IMF, i avdelingen for finanspolitikk (Fiscal Affairs Department). 
Den 15. juli 2015 ble han utnevnt til Bulgarias sentralbanksjef, og han overtok da etter Ivan Iskrov, som hadde sittet siden 2003.
Trollsteinen (Vågan)

Trollsteinen, også kalt Djevelsteinen, er en flyttblokk som ligger ved Europavei 10, om lag hundre meter sør for Lofotkatedralen, i Kabelvåg i Vågan kommune. På steinen er det avbildet et kors som det ikke har blitt funnet tilsvarende til i Europa, 
og den har «kloremerker» som kan se ut som å komme fra tre store fingre. 
Det knytter seg flere sagn til steinen, og den regnes som ett av de mest gåtefulle kulturminnene i regionen.
Korset er 75 centimeter høyt, risset inn på en plan flate, og har form som et crux immissa som vider seg noe ut i endene.
I 1995 ble det oppdaget en «bule» på høyre side av korset, mellom tverrarmen og stammen, en detalj som ikke før har vært påvist på slike figurer. 
Teoriene er at dette enten er et uferdig keltisk kors som skulle ha et solsymbol i sentrum, eller at det kan være et staurogram, der de to greske bokstavene «χ» og «ρ», utgjør de første to bokstavene i navnet til Kristus. 
Det antas også at steinen opprinnelig var et mulig sjøsamisk kultsted som ble ufarliggjort ved at man risset inn et kors, 
eller at den ble brukt som alter ved stedet før den første kirken ble bygd. Det at steinens opprinnelige plassering er ukjent, vanskeliggjør muligheten for å finne svar på hvorfor korset ble risset inn.
Ifølge et sagn ble Trollsteinen kastet ned fra Tjeldbergtinden, om lag 1,8 kilometer mot nordøst, av Djevelen for å treffe den første kirka som ble bygd i Vágar. I en annen variant ble den kastet av et troll. Steinen bommet på kirka, men grepet rundt var så hardt at avtrykket vises fremdeles. Et annet sagn forteller at Djevelen ble sluppet løs i Vágar rundt 1850, og at prost Christian Bull, ved hjelp av vers og Svarteboka greide å drive ham tilbake under jorda, til tross for det harde grepet rundt Djevelsteinen, som gjorde at man enda kan se merker etter klørne.
Trollsteinen har blitt flyttet to ganger i forbindelse med veiarbeid. I 1925 ville Vegvesenet sprenge steinen for å rette opp veien, men motstand fra kulturinteresserte og andre innbyggere i Kabelvåg førte til at steinen ble fredet. Av steiner i verden med kors hugd inn, er de to antatte gravminnene «Sigmundarsteinur» på Skúvoy i Færøyene og en korsstein på Birsay i Orknøyene de som er mest like Trollsteinen. Begge er hugd inn på flyttbare steiner, men mangler «bulen».
Shigemitsu Egawa

Karriere

Shigemitsu Egawa startet sin profesjonelle karriere i Honda FC i 1984. Han har også spilt for Nagoya Grampus Eight og Vissel Kobe.
Max Theon

Vielsesattest

Da han giftet seg i Westminster Abbey i London den 21. mars 1885, oppga han alderen til 30 år (født 1855) og  navnet som Louis Maximillian Bimstein. Ifølge bryllupsattesten var faren en polsk rabbi ved navn Leon Judas Bimstein. Alderen på hans kone (oppgitt som 27 år, dvs født 1859) og brudepiken Augusta Rolfe (født 1845) er også feil.

Dødsattest

Ifølge dødsattesten ble han født den 17. november 1848. Ifølge folketellingen i Algerie i 1911 ble han født den 5. august 1847. Den jødiske sionisten og kabbalisten Pascal Themanlys, som i 1949 ledet den franske seksjonen av informasjonsdepartementet i den nye staten Israel, hevdet at Max Théon ble født i 1848 i Warszawa i Polen. I et brev til rabbi Morali i Algerie oppga Max Théon å være født den 1. juni 1850, mens en avis i Algerie skrev at han døde 76 år gammel i 1927, med andre ord født i 1850.
Konservering

Konservering av kulturminner

Konservering er en  måte å bevare kunstverk, bygninger og arkeologiske og kulturhistoriske gjenstander og steder. Som faguttrykk innen kulturminnevernet betyr det at man ved behandling av objektene tar sikte på å bevare den historiske kildeverdi ved gjøre et minimum av endringer og å hindre, stanse eller forsinke nedbrytningsprosesser.

Zoologi og botanikk

Konservering i zoologi og botanikk omfatter bevaring av dyr, organer og celler, blomster og planter.
Alfred Quantrill

Biografi

Alfred Quantrill startet sin profesjonelle karriere i Derby County i august 1914 rett etter at første verdenskrig hadde brutt ut og han spilte 3 kamper for klubben før krigen stoppet all organisert fotball i England. I 1919 var han igjen klar for ligaspill for Derby, og året etter fikk han sin landslagsdebut for England i en kamp mot Wales den 15. mars 1920. England tapte denne kampen 1-2, men Quantrill fikk fornyet tillit og 10. april 1920 laget han sitt første, og eneste landslagsmål, da England slo Skottland 5-4.  
Alfred Quantrill spilte for the Rams fram sommeren 1921 da han gikk til Preston North End, og han var i denne klubben fram til august 1924. Deretter følgte et kort opphold i Chorley før han gikk til Bradford Park Avenue. Quantrill avsluttet sin karriere i Nottingham Forest der han spilte fra 1930 til 1932.
Borgundfjorden

Borgundfjorden er en fjord som ligger sør for Ålesund i Møre og Romsdal, mellom Nørvøya i Ålesund i nord og øya Sula i sør. Fjorden strekker seg fra Slinningen i Ålesund og inn til Hatlaneset i samme kommune i øst.
Langevåg, kommunesenteret i Sula, ligger på sørsiden av fjorden. Borgundfjorden har en største dybde på 128 meter. Fjorden er en fortsettelse av Heissafjorden i vest, og fortsetter østover som Åsefjorden. Folk i området regner hele fjorden fra Heissa til innerst i Spjelkavika som Borgundfjorden.
Fjorden er kjent for Borgundfjordfisket, et rikt torskefiske som oftest finner sted på senvinteren (februar-mars).
Nils K. Rue

Biografi

Nils K. Rue vokste opp i Flatdal, ei lita bygd i Seljord kommune, Telemark. 
Sitt første musikkalbum fikk han da han var 4 år gammel. Dette var Play it Loud, den andre utgivelsen til den britiske gruppa Slade.
I en alder av ti år begynte Rue musikken bak trommesettet, og var trommeslager i et skoleband i ti år. Men det ble tidlig lagt merke til at stemmen var hans virkelig sterke side, som han senere satset videre på. 
På tidlig 80-tall fikk Rue stor inspirasjon gjennom å oppdage band som Mercyful Fate og Dio. Han hadde selv ønsker om å få dannet et band når han var 14 år gammel, men hadde få rundt seg til å starte opp sammen med. I en alder av 18 flyttet han dermed hjemmefra for å følge den store visjonen om å drive med musikk. 
I tillegg til å være musiker er Nils K. Rue også grafisk designer. Han har blant annet designet de fleste av Pagan's Mind sine albumcover.
Han er far til to barn, som han har sammen med sin forlovede, Reneé.

Karriere

I de tidligste bandene spilte Nils K. Rue gitar i tillegg til å synge. På tidlig 90-tall var han vokalist i bandene Toxic og Bremsespor. Sistnevnte var et coverband som i stor grad spilte coverlåter av band som Judas Priest og Saxon. Men bandet drev ikke på i lang tid. 
I 1993 startet Rue opp bandet Sunset Strip sammen med Thorstein Aaby,  Stian Kristoffersen og Øystein Vang. De slapp singelen Stripping Time før de endret navn til Silverspoon. Bandet spilte sammen i omkring 7 år, hvor de spilte musikk inspirert av 80-talls LA-rock og metal. De spilte også coverlåter av bandet Kiss. Etterhvert ønsket Silverspoon å gå i en mer heavy og progressive retning. De spilte inn et demoalbum, hvor man tydelig kan høre denne nye stilen. Første spor Entrance: Stargate endte også senere med å bli med på Pagan's Mind sitt album Celestial Entrance. 
I 1999 gikk så Silverspoon over til å bli Pagan's Mind. Jørn Viggo Lofstad og Ronny Tegner ble da med i bandet, samt at bassist Øystein Vang ble skiftet ut med Steinar Krokmo. 
Pagan's Mind slapp sitt debutalbum i 2000, Infinity Divine. Tilsammen har de gitt ut 5 studioalbum og to live-album med tilhørende DVD. 
Rue er den som hovedsaklig skriver tekstene i bandet, hvor han er spesielt opptatt av ting utenfor den verden vi kjenner. 

I tillegg til Pagan's Mind har Nils K. Rue også vært med i flere andre band og prosjekter. 
Fra 2005 ble han med som vokalist i det kanadiske bandet Eidolon. 
Han er også en del av bandet X-world/5, som slapp albumet New Universal Order i 2008. 
I tillegg har han vært gjesteartist på en rekke metalprosjekter, som Ayreon's album The Source.

I mars 2005 var Nils K. Rue med på verdens første metal-opera. Dette var en oppsetning av spillet Faust (Goethe), som ble gjort i Kristiansund. Her spilte han rollen som demonen Mefisto.
Stiftsgårdsparken

Stiftsgårdsparken er en park i tilknytning til Stiftsgården i Midtbyen i Trondheim. Stiftsgården er på 3 000 m² og var tidligere lukket. Under renoveringen av parken i perioden 1996 – 1997 ble parken åpnet og innarbeidet i et sammenhengende gangstrøk mellom Bispegata og Jomfrugata. Under renoveringen ble parken tilpasset de historiske elementene som opprinnelige akser, vegetasjon og gjerder. Utformingen består av en sirkulær plass med en fontene med benker og beplantning. Rundt fontenen og gjennom parken er det etablert gangsoner som både består av grusstier og skiferganger. Parkens kongemonument over Kong Olav V er utformet av Harald Wårvik. I 2004 ble det massive gjerdet mellom parken og Sommerveita fjernet og erstattet med smijerngjerde med port, slik at parken fikk direkte adkomst til Torget.
Phryneta

Utseende

Middelsstore, brunlige trebukker. Dekkvingene har markerte "skuldre" og er parallellsidige, gjerne med hvite flekker eller rødlige tegninger.

Levevis

Som de fleste andre trebukker borer larvene i ved.

Utbredelse

Slekten er utbredt i Afrika inkludert Madagaskar og Komorene.
Hampstead Heath

Hampstead Heath (lokalt kjent som kun the Heath) er en stor, gammel park nord i London i England. Den har et areal på 3,2 km² og inneholder 25 små dammer, samt gammelt skoglandskap, sump, hekker og gressmark. Deler av parken har status som verneområde med spesiell vitenskapelig betydning. Dette gresskledte offentlige stedet ligger på en sandrygg, et av de høyeste punkt i London, strekker seg fra Hampstead til Highgate, hviler på levninger av et bånd av Londonleire. Den sørlige delen er Parliament Hill, og fra dette utgangspunktet over London er beskyttet av loven.
Parken eies av Corporation of London, som også forvalter det meste av parken. Kenwood-området (0,5 km²) forvaltes av English Heritage. Det meste av parken (2,8 km²) ligger i bydelen Camden. De resterende 0,4 km² kalles Hampstead Heath Extension og ligger i bydelen Barnet.
Blant stasjoner nær parken er Gospel Oak og Hampstead Heath på North London-linjen i syd, Hampstead og Golders Green på Northern-linjen i vest, og Highgate og Archway på Northern-linjen i nord. Ved den sydlige spissen av parken ligger Lido utendørsbasseng, og nordover nær Highgate er to dammer hvor svømming er tillatt. Andre dammer brukes ulikt til fisking, modellbåter og for dyreliv. Deler av området er kjent som sjekkested for homoseksuelle menn ved nattetid.
 
Panorama over London fra Kenwood (før the Shard ble bygget).
Voltasjøen

Voltasjøen er verdens største menneskeskapte innsjø målt etter overflateareal. Den ligger i Ghana og ligger bak Akosombodemningen. Sjøen dannes av elvene Hvite Volta og Svarte Volta. Den er 520 km lang og dekker et område på 8 500 kvadratkilometer. Nedenfor demningen renner elva Volta ut i Guineabukten. Innsjøen har et stort og variert fiskeliv. 
På grunn av oppdemningen i 1960-åra var 78 000 mennesker sammen med 200 000 dyr som tilhørte dem tvunget til å flytte til andre områder, 120 bygninger ble ødelagt. Kraftverket produserer nok strøm til å dekke det meste av forbruket i landet.
Slovakias herrelandslag i håndball

Resultater i internasjonale turneringer

Slovakia har et nokså nydannet lag i håndball, og har ennå ikke hatt noen store plasseringer, men har vært med i både VM og EM.
Unilateralisme

Unilateralisme, (fra latin: unus 'en' og latus 'side') er et begrep innen internasjonal politikk som refererer til at et land foretar ensidige handlinger på et område, uten å samarbeide med andre land. Unilateralisme er det motsatte av multilateralisme, der flere land jobber sammen innen et bestemt område.
GenØk – Senter for biosikkerhet

Finansiering

I statsbudsjettet 2009 fikk GenØk en bevilgning på 12,4 millioner kroner. Stiftelsen mottok I tillegg midler på til sammen ca. 15 mill fra Norges forskningsråd, Fredskorpset, Norad (8,77 mill) og Direktoratet for naturforvaltning.
Stiftelsen hadde tidligere navnet Norsk institutt for genøkologi.
Wallacea (slekt)

Utseende

Små til middelsstore (ca. 5 millimeter), avlange, blanke, gjerne mursteinsrøde bladbiller, dekkvingene gjerne med svart spiss. Oversiden er kraftig punktert. Hodet er lite, antennene tynne og rundt halvparten så lange som kroppen, 11-leddete. Pronotum er avrundet firkantet, dekkvingene nokså jevnbrede med åtte punktrader. Beina er forholdsvis korte.

Levevis

Både larver og voksne lever på planter og eter fra dem. Såvidt man vet lever artene på palmer, og kan gjøre noe skade på dyrkede arter.

Utbredelse

Artene er kjent fra India, Sri Lanka og Nepal i vest til Sulawesi i øst, én art har også blitt innført til Frankrike og har etablert seg der.
Diatonisk skala

En diatonisk skala er en sjutoneskala (heptaton skala) bygd opp av fem heltonetrinn og to halvtonetrinn hvor de to halvtonetrinnene er maksimalt atskilt (med to eller tre heltonetrinn). Diatoniske skalaer er grunnlaget for klassisk europeisk musikk. Durskalaen, mollskalaen og alle kirketoneartene er diatoniske skalaer.
Dur- og mollskalaene har vært de vanligste skalaene i vestlig musikk siden begynnelsen av det 17. århundre. De to skalaene som i dag kalles dur og moll utviklet seg gjennom en kompleks prosess fra middelalderens og renessansens kirketonearter. Disse tonearter består av diatoniske skalaer som begynner på hver av de syv tonene i skalaen innen en oktav fra c til c. Kirketoneartene har som regel en variant som starter en kvart under grunntonen, de såkalte plagale skalaene. Varianten kjennetegnes med prefiks hypo (f.eks. frygisk, kirketonearten på e, og hypofrygisk, varianten fra h).
En melodi eller en akkord kalles diatonisk hvis den følger en diatonisk skala.
Nellis Air Force Base

Nellis Air Force Base er en av det amerikanske flyvåpenets flystasjoner, og ligger i Clark County i delstaten Nevada i USA. Den er en øvelsesflyplass, og på 1970- og 80-tallet ble det benyttet sovjetiske fly av typen MiG-17, MiG-21 og MiG-23 for å simulere kampsituasjoner mot F-4 Phantoms.
Flynneffekten

Flynn-effekten (engelsk The Flynn effect) er betegnelsen på det fenomen at resultatene som oppnås på intelligenstester har vist seg å bli høyere over tid. Fenomenet kan i ulik grad observeres over hele verden, og er oppkalt etter den newzealandske statsviteren James R. Flynn, som oppdaget det. Den gjennomsnittlige økningen i IQ-verdi synes å være ca. 3 poeng per tiår. I den utviklede delen av verden har effekten opphørt eller til og med reversert.
Flynn-effekten er et brysomt fenomen for de som tror at intelligenstester gir en objektiv synsvinkel på en persons intelligens, ettersom det skulle bety at dagens mennesker er mer intelligente enn tidligere generasjoner. Flynn anser selv at dette ikke er tilfellet, men mener at det isteden er mulig at noe i det moderne samfunn (større krav til abstrakt tenkning, tilgang til datamaskiner, mer visuelt orientert kultur etc.) er årsaken.
Bedre ernæring er også en teori. Data fra Skandinavia viser at IQ-nivået økte til og med i de heller dårlige årene under og rett etter andre verdenskrig.
Misjonær

En misjonær er en person som har fått et kall, en livsoppgave og som er utsendt for å oppfylle sitt kall eller livsoppgave. Forutsetningen for å bli misjonær er en personlig tro og en motivasjon til å være en forkynner.
De fleste religioner har misjonærer. Vanligvis brukes misjonær om en person som forkynner en religion, som oftest i utlendighet. Ofte forstås misjonær som en person som arbeider med å forkynne den kristne troen. Når kristne misjonærer forkynner evangeliet, kalles det evangelisering. 
Også personer som viser stort engasjement for en sak kalles gjerne en misjonær, selv om saken ikke har noe med religion å gjøre.
Veladyris

Utseende

Nokså store (til Ithomiini å være) sommerfugler (vingespenn ca. 70 millimeter). Vingene er avrundede, gulaktige, delvis gjennomsiktige, med svarte flekker. Bakvingens bakkant er bredt svart med hvite flekker.

Levevis

Som de aller fleste Danainae er disse sommerfuglene giftige, og signaliserer dette med et karakteristisk utseende.
Veladyris pardalis lever i tåkeskog der larvene utvikler seg på en art i slekten Solanum (søtvierfamilien).

Utbredelse

Slekten er utbredt i Ecuador og Peru.
Lekamøya

Lekamøya er en eiendommelig fjellformasjon i Leka kommune i Trøndelag og er et kjent sjømerke. Formasjonen ser ut som ei kvinne med et stort sjal over seg, på veg sørover.
Liberty (film)

Handling

Helan (Oliver Hardy) og Halvan (Stan Laurel) har rømt fra fengsel. I deres hast med å skifte til vanlige klær, ender de opp med hverandres bukser. En krabbe havner ved et uhell oppi Halvans bukse og klyper ham. En politimann (Jack Hill) jager dem til en byggeplass, der de slipper unna ved å ta heisen til øverste etasje i en uferdig bygning. Oppå bjelkene, 20 etasjer opp i luften, kan de endelig bytte bukser, mens de kjemper mot krabben og nesten faller i døden flere ganger.
Refraksjonsfeil

Graden av ametropi, refraksjonsfeil eller brytningsfeil har stor betydning for kvaliteten på synsevnen, både for normaltseende og for synshemmede. Måling av brytningsfeil forteller oss hvor sterke briller eller kontaktlinser vi behøver for å kunne se optimalt. Måling og korrigering av brytningsfeil er dessuten obligatorisk når man skal måle visus. Det er først når alle brytningsfeil er korrigert og visus fremdeles er dårlig, at man kan snakke om en reell synshemning.
I øyet er det et optisk system bestående av hornhinnen, øyelinsen og glasslegemet. Dette systemet skal bryte lysstrålene og samle disse i et skarpt punkt på netthinnen. I hviletilstand fungere disse tre delene som en sterk plusslinse, normalt tilsvarende ca. + 60 dioptrier. Barn og unge har i tillegg evnen til å øke brytekraften til ca. + 70 dioptrier. Denne evnen avtar med alderen og ved 60–årsalderen eller 70-årsalderen er den så å si borte.
Vi skiller mellom tre typer brytningsfeil:

• Nærsynthet (myopi): det optiske systemet er for sterkt. Lyset samles i et punkt foran netthinnen. Korrigeres med en minuslinse. Skarpt bilde oppnås også ved å føre objektet nærmere øynene.

• Langsynthet (hypermetropi): det optiske systemet er for svakt. Lyset samles i et punkt bak netthinnen. Korrigeres med en plusslinse. I og med at øynene har evne til å øke brytekraften i det optiske systemet, kan langsynthet langt på vei kompenseres uten bruk av briller. Dette vil imidlertid være slitsomt for øynene og det kan samtidig bli vanskelig å se skarpt på nært hold.

• Skjeve hornhinner (Astigmatisme): skjevheter i det optiske systemet forhindrer lyset i å samles i et skarpt punkt. Korrigeres med en sylinderlinse.
Synshemning/svaksynthet kun på grunn av brytningsfeil forekommer sjelden. Et unntak er uttalt nærsynthet (excessiv myopi), en patologisk tilstand hvor øyeeplet vokser seg så stort at netthinnen og synet skades.
Tianzhen

Tianzhen (kinesisk: 天镇县; pinyin: Tiānzhèn Xiàn) er et fylke i byprefekturet Datong i provinsen Shanxi i Folkerepublikken Kina. I 1999 hadde det et folketall på 200 065.

Kulturminner

Shaliangpogravene (Shaliangpo muqun, 沙梁坡墓群) fra Handynastiets tid og Ciyuntempelet (Ciyun si, 慈云寺) ble i 2006 oppført på Folkerepublikken Kinas liste over kulturminner.
Nicomioides

Utseende

Apomecynini er stort sett middelsstore, brune trebukker. Pronotum er sylindrisk uten tenner på sidene. Dekkvingene er avsmalnende bakover og ender ofte i en spiss.

Utbredelse

Arten lever på Andamanene.
Brass Band Schoonhoven

Brass Band Schoonhoven er et brassband med base i Krimpenerwaard, Nederland.
Korpset har vunnet en rekke brassbandkonkurranser; deriblant det nasjonale nederlandske mesterskapet. Brassbandet har representert Nederland flere ganger i europamesterskapet for brassband.
Mannen, kvinnen og pengene

Handling

Den pengegriske bankfunksjonæren Michele Gaspari (Mastroianni) selger sin hustru Pepita til en sjeik med mange koner. Pepita hevner seg ved å selge Michele til en homoseksuell sjeik. Men de to kommer sammen igjen til slutt.
African National Congress Youth League

Starten

ANCYL ble opprettet av Ashley Peter Mda, Nelson Mandela, Walter Sisulu og Oliver Tambo i 1944 og markerte fremveksten av en ny generasjon ledere. Den første lederen var Anton Lembede som formet organisasjons militante arbeid. Mandela skrev at Lembele hadde en «magnetisk personlighet som trodde på originale og ofte oppsiktsvekkende metoder» og «Som Lembede så jeg motgiften som militant afrikansk nasjonalisme». Lembede døde i 1947.
På slutten av 1940-tallet, hadde ungdomsorganisasjonen tatt kontroll over moderpartiet African National Congress. Organisasjonen oppfordret til sivil ulydighet og streik i protest mot de hundrevis av lovene knyttet til det nye apartheidsystemet. Disse protestene ble ofte møtt med makt av den sørafrikanske regjeringen. I 1950 ble 18 svarte drept under en merkering, mens demonstranter, inkludert Mandela ble fengslet og slått i deres motstand mot regjeringen.